WiZ vil give Philips Hue konkurrence på prisen

Philips Hue får ny yderligere konkurrence, da firmaet WiZ lancerer sin komplette serie af intelligent belysning i Danmark. Wiz Connected består af både pærer, lamper og tilbehør og fungerer, i modsætning til Hue (der benytter Zigbee-standarden) via wifi-netværket. Derfor virker produkterne uden en central Hub.

– Vi er meget glade for officielt at lancere vores Wi-Fi + Bluetooth WiZ Connected-portefølje i Europa og dermed gøre vores produkter bredt tilgængelige. Vi er stolte af vores økosystem, der gør det let for forbrugerne at styre deres lys og tilbehør. WiZ produkterne er lige så lette at bruge som normal belysning, men er ovenikøbet smarte og kan skabe den rette stemning i hjemmet, siger Jean-Eudes Leroy, Medstifter og CEO af WiZ Connected.

De nyeste produkter leveres med både Wi-Fi og Bluetooth, hvilket gør det endnu lettere at parre lysene med din mobil. Forbrugerne kan nemt indstille lyset så det passer perfekt til daglige gøremål, eller så lyset skaber en hyggelig stemning ved fx. at efterligne en pejs eller levende lys. Lyset kan også automatiseres og synkroniseres med daglige aktiviteter eller indstilles, så du vågner roligt til behageligt lys.

WiZ kan stemmestyres med Amazon Alexa, Google Home eller Siri-shortcuts uden at bruge app’en. En anden mulighed er at bruge den universelle WiZmote, som gør det let at styre lyset og programmere dit favoritlys til hvert værelse.

Selve app’en betjenes via et træk-og-slip-system til at organisere og styre både lys og tilbehør. WiZ-appen giver også mulighed for at lade flere brugere styre lysene med forskellige tilladelser.

En pudsig detalje er, at WiZ Connected er ejet af firmaet Signify, der også ejer Philips Hue-brandet.

Lanceringen af ​​WiZ-økosystemet i Europa betyder, at hele WiZ Connected porteføljen nu vil være bredt tilgængelig. Produkterne, som bliver tilgængelig i løbet af august, inkluderer:

WiZ Smart Plug (119,95 kr.)

WiZ Motion Sensor (159,95 kr.)

Wizmote (119,95 kr.)

WiZ E27/G95 (wifi + Bluetooth)
Color: 144,95 kr.
Tunable white: 114,95 kr.

WiZ E27/A67 (wifi + Bluetooth)
Color: 149,95 kr.
Tunable white: 134,95 kr.

WiZ E27/A60 (wifi + Bluetooth)
Color: 119,95 kr.
Tunable white: 99,95 kr.
Dimmable white: 75,95 kr.

WiZ GU10 (wifi + Bluetooth)
Color: 119,95 kr.
Tunable white: 99,95 kr.
Dimmable white: 84,95 kr.

WiZ E14/C37 Candle (wifi + Bluetooth)
Color: 119,95 kr.
Tunable white: 99,95 kr.
Dimmable white: 84,95 kr.

WiZ Filament range E27 pærer (wifi)
A60 tunable white: 104,95 kr. (klar) og 114,95 kr. (gylden)
G95 tunable white: 119.95 kr. (klar) og 129,95 kr. (gylden)
ST64 tunable white: 114,95 kr. (klar) og 119,95 kr (gylden)
G125 tunable white: 129,95 kr. (klar) og 134,95 kr. (gylden)
C35 tunable white: 104,95 kr. (klar) og 114,95 kr. (gylden)
G200 tunable white: 299,95 kr. (klar og gylden)
PS160 tunable white: 299,95 kr. (gylden)

WiZ Filament E14 (wifi)
C35 Turnable White: 104,95 kr. (klar) og 114,95 kr. (gylden)

Herunder en række billeder af de nye WiZ-produkter:

WiZ A60, WiZ C27 og WiZ Filament G95 (gylden).

WiZ Smart Plug, WiZ Motion Sensor og WiZ GU10.

WiZ vil give Philips Hue konkurrence på prisen