WiZ lancerer smart kontaktsensor til overvågning af hjemmet

WiZ udvider sin portefølje af intelligente hjemmeovervågningsprodukter med en ny smart kontaktsensor. Sensoren, der kan monteres på døre og vinduer, sender push-meddelelser til WiZ-appen, når de åbnes. Den er en del af Signifys løbende indsats for at levere brugervenlige og innovative løsninger til det smarte hjem.

WiZ har tidligere lanceret smarte sikkerhedskameraer og udendørs lamper med integrerede kameraer, og den nye kontaktsensor føjer endnu et lag til hjemmets sikkerhed. Sensoren kan integreres med WiZ’ eksisterende belysningsprodukter og udløse lysalarmer, når døre eller vinduer åbnes.

Med den patenterede SpaceSense-teknologi fungerer WiZ-lamper som bevægelsessensorer, der registrerer selv minimale ændringer i Wi-Fi-bølgerne, når nogen bevæger sig i rummet. Dette gør det muligt at kombinere belysning og sikkerhed uden behov for ekstra hardware.

Den nye kontaktsensor giver brugerne mulighed for at overvåge deres hjem i realtid. Den selvklæbende sensor, der består af to dele, registrerer, når kontakten mellem dem brydes, og sender øjeblikkeligt en push-besked til WiZ-appen.

Dette gør det ikke kun muligt at holde styr på døre og vinduer, men også at overvåge mere kreative scenarier som for eksempel, om ungerne smugåbner døren til slikskabet. Funktionerne inkluderer ligeledes muligheden for:

Øjeblikkelige alarmer: Få besked, hvis en dør eller et vindue åbnes, mens du er væk.

Lysstyring: Lad belysningen tænde automatisk, når en dør åbnes.

Personlige rutiner: Skab individuelle overvågningsmønstre, der kun aktiveres, når hjemmet er tomt.

Batteristatus og historik: Overvåg sensorens batteriniveau og se aktiveringshistorikken for de seneste ti dage.

WiZ kontaktsensoren lanceres i januar og vil være tilgængelig i følgende varianter:

WiZ Contact Sensor Single-Pack: 189 kr.

WiZ Contact Sensor Double-Pack: 339 kr.

WiZ kontaktsensor.

Fås også i dobbelt-pakke.

WiZ lancerer smart kontaktsensor til overvågning af hjemmet